
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŽEMĖS SKLYPO TILŽĖS G. 269, ŠIAULIŲ MIESTE, 
1999 M. GRUODŽIO 22 D. VALSTYBINĖS ŽEMĖS NUOMOS SUTARTĮ NR. N29/99-0269

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 43.5.5 papunkčiu, 50 punktu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į R. P. 2024‑09-13 prašymą (registracijos DVS „Avilys“ Nr. GP-1067), į tai, kad žemės sklype esantis pastatas 1A2p (unikalus Nr. 2993-8007-9019) pastatytas 1938 m., ekonomiškai pagrįstos naudojimo trukmės terminas yra 100 metų, statinio fizinio nusidėvėjimo duomenys neužfiksuoti, todėl žemės nuomos terminas gali būti nustatomas ne ilgesnis kaip viena dešimtoji dalis nustatytos statinio ar įrenginio ekonomiškai pagrįstos naudojimo trukmės termino, Šiaulių miesto savivaldybės taryba nusprendžia:
Pritarti, kad būtų pratęstas Šiaulių miesto savivaldybės, R. P. ir A. P. 1999 m. gruodžio 22 d. valstybinės žemės nuomos sutarties Nr. N29/99-0269 (toliau – Sutartis) dėl 0,0127 ha ploto valstybinės žemės sklypo dalies bendrai naudojamame 0,0968 ha ploto žemės sklype (kadastro Nr. 2901/0005:456, unikalus Nr. 2901-0005-0456) Tilžės g. 269, Šiaulių mieste, terminas nuo 2024 m. gruodžio 22 d. iki 2034 m. gruodžio 22 d., nuomos terminą apskaičiuojant vadovaujantis Tvarka ir STR 1.12.06:2002 priedo 1.1 papunkčiu, pagal susitarimo dėl Sutarties pakeitimo projekte (pridedama) įrašytas sąlygas.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

